open-index/open-wikipedia-markdown huggingface dataset:
ஆல்பிரெட் டிக்கன்

**ஆல்பிரட் டிக்கன்** (Alfred Deakin 3, ஆகத்து 1856 - 7 அக்டோபர் 1919) என்பவர் ஆத்திரேலிய அரசியல்வாதி மற்றும் இரண்டாவது ஆத்திரேலியப் பிரதமர் ஆவார். 1903-1904, 1905-1908, 1909-1910 ஆண்டுகளில் மூன்று முறை பிரதமர் பதவியில் இருந்தவர்.
தொடக்கத்தில் ஆத்திரேலியக் கூட்டமைப்பு உருவாக ஓர் இயக்கத்தில் தலைவராக இருந்தவர்.

## வாழ்க்கைக் குறிப்புகள்

ஆல்பிரட்  டிக்கன் ஓர் எளிய பாட்டாளிக் குடும்பத்தில் பிறந்தார். பள்ளிப் படிப்புக்குப் பிறகு சட்டம் பயின்று பட்டம் பெற்றார். வழக்குரைஞர்கள் மன்றத்தில் இணைந்தார். ஒரு செய்தித் தாள் நிறுவனத்தில் சேர்ந்து தனது எழுத்து ஆற்றலால் அங்கு நல்ல பெயர் பெற்றார். பின்னர் அரசியல் ஆர்வம் ஏற்பட்டு தேர்தலில் போட்டியிட்டு நாடாளுமன்ற உறுப்பினர் ஆனார்.

புரொடெக்சனிஸ்ட் கட்சி,  சோசலிச எதிர்ப்புக் கட்சி ஆகிய இரண்டையும் இணைத்து காமன்வெல்த் லிபரல் கட்சியை உருவாக்கினார். ஆனால் இந்தக் கட்சி 1910 தேர்தலில் தோல்வி அடைந்தது.  பிசர் லேபர் கட்சி வெற்றி பெற்றது. 1913 தேர்தலுக்கு முன்னதாக டிக்கன் நாடாளுமன்றத்திலிருந்து விலகினார்.

## பணிகள்

உழைக்கும் தொழிலாளர்கள் நன்மைக்காகத் தொழிலாளர்  சீர்திருத்தங்கள் கொண்டு வரச்  செய்தார். ஆத்திரேலியாவில் நீர்ப்பாசன வளர்ச்சிக்கு இவர் பங்காற்றினார். ஆத்திரேலியா குடியேற்ற நாடாக இருந்து தனி நாடாக அமைய தனி அரசியல் அமைப்புச்சட்டம்  உருவாகவும், அது ஐக்கிய இராச்சியத்தால் ஏற்றுக் கொள்ளவும் பாடுபட்டார்.
ஆல்பிரட் டிக்கன் பிரதமராக இருந்தபோது உயர் நீதிமன்றத்தை விரிவுப் படுத்தினார். கப்பல்கள் வாங்குவதற்கு நிதி ஒதுக்கியதால் ராயல் ஆத்திரேலியா கடற்படை வலிவுடையதாக ஆனது.

## நினைவு கூர்தல்

இவருடைய எழுத்து ஆக்கங்கள் இரண்டு நூல்களில் அச்சாகி இவரது மறைவுக்குப் பின்னர் வெளிவந்தது. தி கிரைசிஸ்
இன் விக்டோரியன் பாலிடிக்ஸ் மற்றும் தி பெடரல் ஸ்டோரி  என்பவை அந்த நூல்கள் ஆகும்.
1969 ஆம் ஆண்டில் ஆத்திரேலிய அஞ்சல் துறை ஆல்பிரட் டிக்கனின் நினைவைப் போற்றும் வகையில் அவரது உருவ அஞ்சல் தலையை வெளியிட்டது.
 
## மேற்கோள்

பகுப்பு:ஆத்திரேலிய அரசியல்வாதிகள்
பகுப்பு:ஆத்திரேலியப் பிரதமர்கள்
பகுப்பு:1856 பிறப்புகள்
பகுப்பு:1919 இறப்புகள்
தத்துக்கிளி கதிர்க்குருவி

**தத்துக்கிளி கதிர்க்குருவி** (*Pale Grasshopper – warbler*; *Locustella naevia*) பழைய உலக கதிர்க்குருவியகும், இது வலசையாக மட்டுமே தமிழ்நாட்டிற்கு வரும் பறவையாகும். இங்கு இனப்பெருக்கம் செய்வதில்லை.

## உடலமைப்பு

13 செ.மீ- உடலின் மேற்பகுதி ஆலிவ் பழுப்பாகவும், மேவாய், தொண்டை, நடுவயிறு ஆகியன வெண்மையாகவும், எஞ்சிய உடலின் கீழ்ப்பகுதி மங்கிய மஞ்சள் நிறமாகவும் இருக்கும்.

## காணப்படும் பகுதிகள்
thumb|left|Grasshopper Warbler from the Crossley ID Guide Britain and Ireland|''தத்துக்கிளி கதிர்க்குருவிகள்''
குளிர்காலத்தில் செப்டம்பரில் வலசை வரும் இதனைப் புல் வளர்ந்துள்ள மலைப் பகுதிகள், புதர்க்காடுகள், நெல் வயல்கள், நீர்வற்றிய ஏரிக்கரைப் புதர்கள் ஆகியவற்றில் மே மாதம் வரை காணலாம்.

## உணவு

புல்லிடையே தனித்து மறைந்து திரியும் இது காலை மாலை நேரங்களில் வெளிப்பட்டு புல்லின் மேல் உயர அமரும் பழக்கம் உடையது. மனிதர்கள் மிதிக்கும் அளவுகிட்ட நெருங்கும் வரை பதுங்கி இருக்கும் இது மிக அருகில் நெருங்கியவுடன் எழுந்து பறந்து அடுத்த புல் புதரில் மறையும். **டஸ்க் டஸ்க்** எனக் குரல் எழுப்பும். புழு பூச்சிகளே இதன் முக்கிய உணவு.

## இனப்பெருக்கம்

மத்திய மேற்கு ஆசியாவில் இனப்பெருக்கம் செய்யும் இது தமிழ்நாட்டில் இனப்பெருக்கம் செய்வதில்லை.

## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:கதிர்க்குருவி
வயநாட்டுச் சிரிப்பான்

**வயநாட்டுச் சிரிப்பான்** (*Wayanad laughingthrush*) என்பது லெயோதிரிசிடே குடும்பத்தினைச் சார்ந்த சிரிக்கும் பறவையாகும். இது மேற்கு தொடர்ச்சி மலைத்தொடரில் கோவாவின் தெற்கு பகுதிகளில் மட்டுமே காணப்படும் அகணிய உயிரியாகும்.

## பெயர்கள்
தமிழில்           :**வயநாட்டுச் சிரிப்பான்**

ஆங்கிலப்பெயர்   :**Wynaad Laughingthrush**

அறிவியல் பெயர் :***தெரோரிகினசு தெலெசெர்தி***

## வகைப்பாட்டியல்
1839ஆம் ஆண்டில் இங்கிலாந்து மருத்துவரும் இயற்கை ஆர்வலருமான தாமஸ் ஜெர்டன் என்பவரால் வயநாடு சிரிப்பான் விவரிக்கப்பட்டது. இவர் இதற்கு *குரேடிரோபசு தெலெசெர்தி* என இருசொல் பெயரிட்டார். இந்தியாவின் தமிழ்நாடு மாநிலத்தில் உள்ள கோத்தகிரிக்கு அருகிலிருந்து மாதிரிகளை சேகரித்த பிரெஞ்சு இயற்கை ஆர்வலர் அடோல்ப் தெலெசெர்ட்டைக் கௌரவிப்பதற்காக சிற்றினப் பெயரிடப்பட்டது. பிரெஞ்சு பறவையியலாளர் பிரடெரிக் டி லாப்ரெஸ்னேயின் மற்றொரு விளக்கம் 1840-ல் வெளியிடப்பட்டது.

இந்த சிற்றினத்தின் பேரினம் காலப்போக்கில் மாற்றபட்டது மற்றும் கடந்த காலத்தில் *டிரையோனாசுடசு* மற்றும் *கருலாக்சு* கீழ் வைக்கப்பட்டது. 2012ஆம் ஆண்டின் இன உறவுமுறை ஆய்வின் மூலம், *ஐந்தோசின்க்லா* பேரினத்தின் கீழ் *கர்ருலாக்சில்* இருந்து பிரிக்கப்பட வேண்டும் என்ற கருத்தின் அடிப்படையில் 2018ஆம் ஆண்டில் நடைபெற்ற விரிவான மூலக்கூறு இன உறவுமுறை ஆய்வின்படி காரூலக்சிலிருந்து *தெரோரிகினசு* பேரினத்திற்கு மாற்றப்பட்டது.

## உடலமைப்பு
இதன் உடல் நீளம் சுமார் 23 செ. மீ. ஆகும். உடலின் மேற்பகுதி சிவந்த பழுப்பு நிறத்திலும் அடிப்பகுதி சாம்பலும் பழுப்புமாகக் காணப்படும். தலை உச்சி, கழுத்தின் பக்கங்கள் மேல் முதுகு ஆகியன சிலேட் சாம்பல் நிறத்திலும், கண்கள் வழியாக அகன்ற செல்லும் பட்டைக்கோடு காதுவரை உள்ளது.

## காணப்படும் பகுதிகள்
கோவாவின் தெற்கே வயநாடு பகுதிகளில் இவை காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான காடுகள் ஆகும். தென்னிந்தியாவின் சமவெளிகளில் இருந்து உயரமான மலைகள் வரை இவற்றின் இனப்பெருக்கம் பதிவு செய்யப்பட்டுள்ளது. கோவா, கேஸில் ராக், கார்வார், தண்டேலி, பட்கல் அருகே இந்த சிற்றினங்கள் பதிவு செய்யப்பட்டுள்ளன, இருப்பினும் இதன் எல்லையின் வடக்குப் பகுதியில் அரிதானது. இது நீலகிரியில் பிரம்மகிரி மற்றும் தெற்கே அசாம்பு மலைகளிலும் காணப்படுகின்றன.

ஒரு பறவை கலகலப்பாக கத்தத் தொடங்கியவுடன் அடுத்தது அதற்கு அடுத்தது என ஒவ்வொன்றாகச் சேர்ந்து குரல் கொடுக்கத் தொடங்கிப் பின் **கூட்டம் முழுதும் சிரிப்பதுபோலக் கெக்கலிக்கும்**. அபூர்வமாக நாற்பது வரையான பறவைகளைக் கூடக் குழுவாகக் காணலாம்.

## உணவு
ஆறுமுதல் பதினைந்து வரையான குழுவாகத் தரையில் உதிர்ந்து அழுகிய இலைகளைப் புரட்டிப் புழுபூச்சிகளை இரையாகத் தேடித் தின்னும். கொட்டைகளையும் சிறு பழங்களையும் உட்கொள்வதும் உண்டு. சிறு மரங்களில் தாழ்வாக ஆறேழு பறவைகள் அருகருகே நெருக்கமாக அமர்ந்து ஒன்றை ஒன்று இறகுகளைக் கோதிக் கொடுத்துக் கொள்ளும்.
	

## இனப்பெருக்கம்
ஏப்ரல் முதல் ஆகத்து மாதம் வரை புல், இலை முதலியவற்றால் கோப்பை வடிவமான உருண்டையான கூடமைத்து, அதில் 2 அல்லது 3 முட்டைகள் வரை இடும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
நீலகிரி சிரிப்பான்

**நீலகிரி சிரிப்பான்** (*Nilgiri laughingthrush*) உலகில் வேறெங்கும் காணப்படாத ஒரு சிற்றினம் ஆகும் .இவை மிக உயரத்தில் காணப்படும், தீபகற்ப இந்தியா முழுதும் காணப்படும்.

## பெயர்கள்
தமிழில்           :**நீலகிரி சிரிப்பான்**

ஆங்கிலப்பெயர்   :**Nilgiri Laughingthrush**
 
அறிவியல் பெயர் :*** மான்டிசின்க்லா கேச்சின்னாசு***

## உடலமைப்பு
20 செ.மீ. - தலையும் உச்சியும் சிலேட் பழுப்பு நிறம். உடலின் மேற்பகுதி ஆலிவ் பழுப்பு, கண்கள் வழியே வெண்பட்டைக்கோடு செல்லும். மோவாய் கருஞ்சிவப்பு,தொண்டையும் மார்பும் நல்ல கருஞ்சிவப்பு, வாலடி வெளிர் கருஞ்சிவப்பு.

## காணப்படும் பகுதிகள்

நீலகிரியிலும் அதைச் சார்ந்த சோலைகளிலும் அடர்ந்த காடுகளிலும் வேலி ஓரங்களிலும் காணலாம். பத்துப் பன்னிரண்டு பறவைகள் குழுவாகப் புதர்கள் அடியே பழுத்து உதிர்ந்த இலைகளைப் புரட்டிப் புழு பூச்சிகளைப் பிடித்துத் தின்னும். உதகமண்டலம், குன்னூர், கோத்தகிரி ஆகிய நகரங்களைச் சார்ந்தும் இதனைக் காணலாம்.

## உணவு
வயநாட்டு சிரிப்பானை போல மனிதர்களைக் கண்டு அஞ்சி ஒளிவதில்லை. பிற பறவைக் குழுக்களோடு சேர்ந்து இரை தேடுவதும் உண்டு. *க்கீ-க்கீ-க்கீ* என ஒன்றைத் தொடர்ந்து ஒன்றாகக் கத்தத் தொடங்கிப் பின் குழு முழுதும் சிரிப்பது போலக் கலகலப்பான குரல் ஒலி எழுப்பும்.

## இனப்பெருக்கம்
பிப்ரவரி முதல் சூன் வரை பழுத்த இலை, வேர் மரப்பாசி ஆகியன கொண்டு கோப்பை வடிவிலான கூட்டினைக் கட்டி 3 முட்டைகள் வரை இடும்.

## மேற்கோள்கள்

பகுப்பு:தென்னிந்தியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
உடையாள்

ஆங்கிலேயர்களை எதிர்த்துத் தமிழ் மண்ணில் நடைபெற்ற அந்நிய எதிர்ப்புப் போராட்டத்தில் மாவீரன் அழகுமுத்துக்கோன்,சின்ன அழகுமுத்துக்கோன்பூலித்தேவன், வீரபாண்டிய கட்டபொம்மன், சுந்தரலிங்கனார், ஒண்டிவீரனார் போன்ற தியாகிகள் பட்டியலில் சிவகங்கைச் சீமையின் இராணி வேலு நாச்சியார் மருதுபாண்டியர்களின் வீரம் செறிந்த வரலாறுகள் காலத்தால் அழிக்க முடியாதவை. 1750 காலகட்டத்தில் ஏறக்குறைய பூலித்தேவரும் ஒண்டிவீரரும் நெல்லைச் சீமையில் ஆங்கிலேயரை எதிர்த்துப் போரிட்ட காலகட்டத்திற்குப் பிறகு சிவகங்கைச் சீமையில் முத்துவடுகநாத பெரிய உடையாத் தேவர் ஆங்கிலேயரையும் அவர்களது கூட்டாளியான ஆற்காடு நவாப்புகளையும் எதிர்த்துப் போரிட்டுக் கொண்டிருந்தார். ஒரு கட்டத்தில் சூழ்ச்சியால் முத்துவடுகநாதர் எதிரிகளால் கொல்லப்படு கிறார். உடன் அவரது இரண்டாவது மனைவி கவுரி நாச்சியாரும் கொல்லப்படுகிறார். இந்நிலையில் இழந்த நாட்டை மீட்டெடுக்க முத்துவடுகநாதரின் முதல் மனைவியான இராணி வேலுநாச்சியார் சபதமேற்கிறார். அதற்காக, திண்டுக்கல்லை மையமாகக் கொண்டு ஆட்சி நடத்திவந்த ஹைதர் அலி, அவரது மகன் திப்பு சுல்தான் மற்றும் விருப்பாச்சி கோபால் நாயக்கர் ஆகியோரின் உறுதுணையோடு 8 ஆண்டுகள் தலைமறைவு வாழ்க்கை நடத்திப் பெரும் படையைக் கட்டமைத்து சிவகங்கைச் சீமையை மீட்டெடுத்தார்.உடையாள் ஆடு மேய்க்கும் யாதவ சமுதாய பெண் ஆவார்

## உடையாள் பெண்கள் படை
வேலு நாச்சியாரின் போர்ப்படையில் வாள் படை, வளரிப் படை, பெண்கள் படை ஆகிய மூன்றும் பிரதானமானவை. வாள் படைக்கு தலைமை ஏற்றவர் சின்னமருது, வளரிப்படைக்குத் தலைமை ஏற்றவர் பெரியமருது. பெண்கள் படைக்குத் தலைமையேற்றவர் குயிலி.

குயிலி தலைமையிலான பெண்கள் படைக்கு 'உடையாள் பெண்கள் படை' எனப் பெயர் சூட்டியிருந்தார் இராணி வேலு நாச்சியார். உடையாள் என்பவள் ஒரு மாடு மேய்க்கும் சிறுமி. காளையார் கோவிலில் தன் கணவரைப் பறிகொடுத்த வேலு நாச்சியார் அரியாக்குறிச்சி என்கிற ஊருக்கு அருகில் வரும்போது உடையாள் என்கிற மாடு மேய்க்கும் சிறுமி எதிர்ப் பட்டாள். அவளுக்கு விடை கொடுத்துவிட்டுச் சென்ற வேலு நாச்சியாரைப் பின்தொடர்ந்து வந்த எதிரிகள் உடையாளிடம் வேலுநாச்சியார் சென்ற பாதை குறித்துக் கேட்டபொழுது காட்டிக் கொடுக்க மறுத்தாள். ஆகவே, எதிரிகளால் தலை வேறு முண்டம் வேறாக உடையாள் வெட்டிப் படுகொலை செய்யப்பட்டாள். தமக்காக, தன் நாட்டுக்காக உயிரை ஈந்த உடையாளின் நினைவாகவே வேலுநாச்சியார் குயிலி தலைமையிலான மகளிர் படைக்கு *உடையாள் மகளிர் படை* எனப் பெயர் சூட்டியிருந்தார்.இந்த உடையாள் கொல்லங்குடியை சார்ந்த யாதவ சமூக பெண் ஆவார்.இவர் தான் கொல்லங்குடி வெட்டுடையார் காளியம்மன் இவருக்கு வேலுநாச்சியார் தனது வைர தாலியை காணிக்கையை கொடுத்து உள்ளார்.

பகுப்பு:இந்திய விடுதலைப் போராட்ட வீராங்கனைகள்
மரக்கதிர்க்குருவி

**மரக்கதிர்க்குருவி** (*Booted Warbler*, *Hippolasis caligata*) மரங்களிடையே பாய்ந்து திரிந்து இரை தேடும் ஒரு கதிர்க்குருவி ஆகும். குருவி வரிசையை சார்ந்தது.

## உடலமைப்பு

12 செ.மீ. - உடலின் மேற்பகுதி வெளிர் பழுப்பு நிறமாக இருக்க மார்பும் வயிற்றின் கீழ்ப்பகுதியும் வெளிர்மஞ்சள் நிறமாக இருக்கும். பானை போன்ற வயிறும் வாலின் நுனி சதுரமாகவும் தெளிவான வெளிர்நிற புருவக் கோடும் கொண்டது. பிளித் நாணல் கதிர்குருவி, சைக்சு கதிர்குருவி ஆகிய இரண்டு கதிர்குருவிகளிலிருந்து வேறுபடுத்தி அறிவது கடினம். சிறிய, கருநுனியுடைய அலகு, வாலின் அடிப்பகுதியில் உள்ள சிறகுத்தொகுதி சிறியதாகவும் இருப்பது இதை பிளித் நாணல் கதிர்குருவியிலிருந்து வேறுபடுத்த உதவும் (பிளித் நாணல் கதிர்குருவியின் அலகு சற்று நீளமாக இருக்கும்; வால் அடியிலுள்ள சிறகுத்தொகுதி நீண்டு காணப்படும்)

## காணப்படும் பகுதிகள்

thumb|Booted warbler taken in Udumalpet, Tamil Nadu.

செப்டம்பரில் வடக்கேயிருந்து வலசை வரும் இது. ஏப்ரலில் மீண்டும் வடக்கு நோக்கித் திரும்பும். முன் இரண்டையும் போல நீர் வளம் மிக்க புதர்கள் மற்றும் வயல்வெளிகளைச் சார்ந்து திரியாது வறள் நிலங்களில் நிற்கும் கருவேல், வெள்வேல் போன்ற முள் மரங்களிடையே பாய்ந்து திரிந்து இரை தேடும் பழக்கத்தைக் கொண்டது.

## உணவு

மரங்களிடையே பாய்ந்து திரிந்து இரை தேடும் பழக்கத்தைக் கொண்டது. மரங்களில் தங்கி வாழும் புழுப்பூச்சிகளுமே இதன் முக்கிய உணவு. இச்சூழல் வேறுபாட்டால் இதனை வேறுபடுத்தி அறியலாம். மரக்கிளைகளை விட்டு வெளிவந்து சிமிழ்களில் தாவியபடி பூச்சிகளைப் பிடிக்கும் வழக்கமும் இதற்கு உண்டு.

## இனப்பெருக்கம்
தமிழ்நாட்டில் இனப்பெருக்கம் செய்வதில்லை.

## மேற்கோள்கள்

பகுப்பு:தமிழ்நாட்டில் காணப்படும் பறவைகள்
பகுப்பு:கதிர்க்குருவி
வளர்மதி (செயற்பாட்டாளர்)

**வளர்மதி** (*Valarmathy*) இந்தியாவிலுள்ள தமிழ்நாட்டின் சேலம் மாவட்டத்தில் வீராணத்தை அடுத்துள்ள பள்ளிகொடுத்தானுார் கிராமத்தில் விவசாயக்  குடும்பத்தில் பிறந்தவர். வளர்மதியின் தந்தை பெயர் மாதையன். தாயார் பெயர் கமலா. சமீபத்தில் நெடுவாசல் கிராமத்தில் ஐதரோகார்பன் திட்டத்தை இரத்து செய்யக்கோரி 2017 சூன் 12 ஆம் தேதி சேலம் பெண்கள் அரசு கல்லுாரி வளாகத்தில் துண்டு பிரசுரம் விநியோகம் செய்த காரணத்திற்காக  சமூகச் செயற்பாட்டாளர் வளர்மதி கைது செய்யப்பட்டார். சூன் 17 ஆம் தேதி அவர் மீது குண்டர் சட்டத்தின் கீழ் வழக்கு பதிவு செய்யப்பட்டு கோவை மத்திய சிறையில் அடைக்கப்பட்டார். மாணவி வளர்மதி மீது குண்டர் தடுப்புச்  சட்டம்  பதிவு செய்யப்பட்டதை சென்னை உயர்நீதிமன்றம் இரத்து செய்தது. இதனை அடுத்து அவர் விடுதலை செய்யப்பட்டார். இவர் தமிழ்நாடு பொதுநல மாணவர் எழுச்சி இயக்கத்தின் சேலம் மாவட்ட பொறுப்பாளர் ஆவார். தற்போது பெரியார் பல்கலைக் கழகத்தில் முதுநிலை இதழியல் படித்து வருகிறார். இவர் முன்னதாக அண்ணாமலைப் பல்கலைக்கழகத்தில் இளங்கலை விவசாயம் படித்துள்ளார்.

## மேற்கோள்கள்

பகுப்பு:தமிழக சமூக - அரசியல் செயற்பாட்டாளர்கள்
பகுப்பு:சேலம் மாவட்ட மக்கள்
பண்ணையடிமை

**பண்ணையடிமை** (Serfdom) முறை என்பது உலகின் பல பகுதிகளில் உள்ள நிலவுடமைச் சமூகத்தில் இருந்த ஒரு அடிமை முறையாகும். இம்முறையில் தமிழகத்தில் அப்போதைய தஞ்சை மாவட்டத்தில் இலட்சக்கணக்கான ஆண்களும் பெண்களும் பண்ணையடிமைகளாக இருந்தனர். அவர்களின் முன்னோர்கள் வாங்கிய கடனுக்கு  புரோநோட் என்னும் கடன் பத்திரத்தை எழுதிக் கொடுத்துவிட்டு **சுகந்தை** என்ற பெயருடன் பண்ணையடிமையாக வேலை செய்து வந்தனர். ஒரு நிலவுடைமையாளரிடன் வேலை செய்யும் பண்ணையடிமை அவரிடம் மட்டும்தான் வேலை பார்க்க வேண்டும். அவரது இடத்தில்தான் குடிசை போட்டுத் தங்கியிருக்க வேண்டும். வேறொரு இடத்துக்கோ அல்லது வேறு யாரிடமோ வேலைக்குப் போகக் கூடாது. இந்த பண்ணையடிமைகள் பண்ணையார்களால் பலவிதமான துண்பத்திற்கு ஆளாயினர். இவர்களை மீட்க பொதுவுடமை இயக்கத்தினர் பாடுபட்டனர்.

## மேற்கோள்கள்

பகுப்பு:இந்தியாவில் அடிமைத்தனம்
பகுப்பு:தலித்தியல்
மாடலன்

* கோனாட்டு எறிச்சலூர் மாடலன் மதுரைக் குமரனார் - சங்ககாலப் புலவர் 
* மாடல மறையோன் - சிலப்பதிகார வரலாற்றில் ஒரு மறையவன் (மாடல மறையவன், மாடலன்)
மாடல மறையோன்

**மாடலன்** என்னும் பெயர் கொண்ட மறையோன் ஒருவனைச் சிலப்பதிகாரம் **மாடல மறையவன்** என்று குறிப்பிடுகிறது.  இவன் மறை ஓதுபவன். **தலைச்செங்கானம்** என்னும் ஊரினன். குமரித் துறையில் நீராடிவிட்டுத் தன் ஊருக்குத் திரும்பும்போது மதுரைப் புறஞ்சேரியில் கவுந்தியடிகளைக் காண வருகிறான். அவனைக் கண்டு கோவலன் வணங்குகிறான். 

## மேற்கோள்கள்

பகுப்பு:சிலப்பதிகாரக் கதைமாந்தர்கள்
கல் நாதசுவரம்

**கல் நாதசுவரம்**  கல்லால் ஆன நாதசுவரம் ஆகும்.

## காலம்
இந்த கல் நாதசுவரம் கும்பகோணம் கும்பேஸ்வரர் கோயிலில் உள்ளது.  இக்கோயிலின் பண்பாட்டுப் பெட்டகங்களில் ஒன்றாக இந்த கல் நாதசுவரம் கருதப்படுகிறது.  பல நூறு ஆண்டுகளுக்கு முன்பு இந்த கல் நாதசுவரம் அமைக்கப்பட்டது. 

## அமைப்பு
சாதாரண நாதசுவரத்ப் போல ஆறு பங்கு எடையுடையது.  மூன்று கிலோ எடையுள்ள இந்த நாதசுவரம் இரண்டரை அடி நீளமுடையதாகும்.

## வாசிப்பு
இக் கோயிலில் மகாமகத் திருவிழா மற்றும் மாசி மகத் திருவிழாவின்போது இக் கல் நாதசுவரம் இசைக்கப்பட்டது. 15 ஆண்டுகளுக்கு முன்பு இசைக்கலைஞர் திரு என். சாமிநாதன் இதனை வாசித்தார். அவரே மறுபடியும் 29 செப்டம்பர் 2017 அன்று ஆயுத பூசை, சரசுவதி பூசையை முன்னிட்டு மக்களின் வேண்டுகோளுக்கிணங்க இதனை பண்டுரோதி, சண்முகபிரியா, தர்மவிதினி, ஹேமாவதி ஆகிய கீர்த்தனைகளில் ஒரு மணி நேரம் வாசித்தார். 

## ஆஸ்தான வித்வான்
46 வருடங்களாக நாதசுவரம் வாசித்து வரும் இவர், நாகப்பட்டினம் மாவட்டத்தில் சிக்கலில்  உள்ள தேவஸ்தான இசைப் பள்ளியில் பயின்றவர். கலைமாமணி கோட்டூர் என்.ராஜரத்தினம்பிள்ளை அவர்களால் பயிற்றுவிக்கப்பட்ட இவர், இக்கோயிலின் ஆஸ்தான வித்வானாக கடந்த 27 ஆண்டுகளாக இருந்து வருகிறார்.  

## மதுரை
மதுரையைச் சேர்ந்த மாணவர் கல் நாதசுவரம் ஒன்றை வடிவமைத்துள்ளார். வாய் வைத்து ஊதப்படுகின்ற சீவாளி தவிர அனைத்துப்பகுதிகளும் ஒரே கல்லால் ஆனது. மர நாதசுவரத்தில் வெளிப்படுகின்ற இனிமையான ஒலி இந்த நாதசுவரத்திலும் உருவாகிறது.  

## மேற்கோள்கள்

## வெளியிணைப்புகள்
* கல் நாதஸ்வரம் தமிழனின் அதிசய இசைக் கருவி, 5 மார்ச் 2014
* கல் நாதஸ்வரம், குங்குமம்
* இசை உலகின் கலை பொக்கிஷம்!, தினமணி 22 அக்டோபர் 2018
* கல்லில் பல சிற்பங்களை கண்ட பூமி இது, கல்லில் நாதஸ்வரம், அதுவும் பள்ளி மாணவனின் அற்புதப்படைப்பு, தந்தி டிவி, 18 ஆகஸ்டு 2020
பகுப்பு:இசைக்கருவிகள்
பகுப்பு:காற்றிசைக் கருவிகள்
பகுப்பு:துளைக் கருவிகள்
பகுப்பு:தமிழர் இசைக்கருவிகள்
அச்சம்தவிர்த்தான்

**அச்சம்தவிர்த்தான்** என்பது ஸ்ரீவில்லிபுத்தூர் தாலுகாவிற்கு உட்பட்ட ஒரு வருவாய் கிராமம் மற்றும் ஊராட்சி ஒன்றியமும் ஆகும்.

## பெயர்க்காரணம்
பண்டைய காலங்களில் இப்பகுதியில் வாழ்ந்த போர்வீரர்கள் தங்களுடைய வாழ்வின் முதல் போரின் போது இங்கே வந்து பற்பல பயிற்சிகளை மேற்கொண்டு, தங்களுடைய அச்ச உணர்வினை போக்கி கொள்வதற்கான பயிற்சி களமாக இப்பகுதியை பயன்படுத்தி வந்த காரணத்தால் இவ்வூர் இப்பெயர் பெற்றது என வரலாற்று ஆசிரியர்கள் குறிப்பிடுகின்றனர்.

அச்சம்தவிர்த்தான் ஊராட்சியின் கீழ் இருக்கும் குக்கிராமங்களில் குறிப்பிடத்தக்கவை 
* மேல கோடாங்கிப்பட்டி
* கீழ கோடாங்கிப்பட்டி 
* மேலூர் 

சில வருடங்களுக்கு முன்பு இருந்ததை விட தற்போது இங்குள்ள பள்ளிகள் குறிப்பிடத்தக்க முன்னேற்றத்தை அடைந்துள்ளன என்று அவற்றை ஆய்வு செய்த அதிகாரிகள் குறிப்பிட்டுள்ளனர்.

## மேற்கோள்கள்

பகுப்பு:விருதுநகர் மாவட்ட ஊராட்சிகள்
பகுப்பு:விருதுநகர் மாவட்டத்திலுள்ள கிராமங்கள்
மேல கோடாங்கிப்பட்டி

**மேல கோடங்கிப்பட்டி** என்பது விருதுநகர் மாவட்டம் ஸ்ரீவில்லிபுத்தூர் தாலுகாவில் அமைந்துள்ள அச்சம்தவிர்த்தான் ஊராட்சியின் கீழ் இயங்கும் ஒரு குக்கிராமம் ஆகும்.

* ஸ்ரீவில்லிபுத்தூரில் இருந்து 13கி.மீ. தொலைவிலும்,
* அச்சம்தவிர்த்தானில் இருந்து 2கி.மீ.தொலைவிலும் இது அமைந்துள்ளது.

வழியெங்கிலும் காணப்படும் வயல்வெளிகளும், சிறப்பாக நடைபெறும் திருவிழாக்களும் தன இவ்வூரின் சிறப்பு.

மிகவும் பிரசித்தி பெற்ற தமிழரின் வீர விளையாட்டுகளான கிடா சண்டை மற்றும் கோழிச்சண்டையும் இவ்வூரில் விளையாடப்படும் விளையாட்டுக்கள் ஆகும்.

அருள்மிகு ஸ்ரீ சக்கதேவி திருக்கோவில், அருள்மிகு காளியம்மன் திருக்கோவில்  மற்றும் அருள்மிகு அய்யனார் திருக்கோவில் ஆகியன இவ்வூரின் காணப்படும் புகழ்பெற்ற கோவில்களாகும்.

## மேற்கோள்கள்
 

பகுப்பு:விருதுநகர் மாவட்டத்திலுள்ள கிராமங்கள்
ராம்லீலா

**ராம்லீலா** (Ramlila) நவராத்திரிக்கு அடுத்த நாளான விஜயதசமி அன்று மக்கள் முன்னிலையில் கலைஞர்கள் இராமனின் வரலாற்று நிகழ்வுகளை நாடகமாகவும், நாட்டிய நாடகமாகவும் நடித்து காண்பிப்பர். இறுதியில் தீய சக்திகளாகக் கருதப்படும் அரக்கர்களான இராவணன், கும்பகர்ணன் மற்றும் இந்திரஜித் ஆகியோரின் உருவப் பொம்மைகளை, இராமர்  அம்பெய்து எரிப்பதாக அமையும்.

இராமனின் வாழ்க்கை வரலாற்றை விளக்கும் துளசிதாசர் எழுதிய ராமசரிதமானஸ் )   எனும் இராம காதையை, நவராத்திரியின் போது மக்கள் முன்னிலையில்  நாட்டிய நாடகமாக அரங்கேற்றுவர். தீயசக்திகளுக்கும் (அதர்மம்), நற்சக்திகளுக்கும் (தருமம்) இடையே நடைபெறும் போரில், இறுதியாக தீயசக்திகள் முற்றிலுமாக அழிக்கப்படுவதை நினைவு கூறுமுகமாக, நவராத்திரியின் இறுதி நாளான, விஜயதசமி அன்று இரவில் புதுதில்லி ராம்லீலா மைதானத்தில்  தீயசக்திகளான  இராவணன், கும்பகர்ணன் மற்றும் இந்திரஜித் ஆகியோர்களை பெரிய அளவில் பொம்மைகளாக  நிறுத்தி வைத்து, இராமர் வேடமிட்ட கலைஞர் அம்பெய்து எரிப்பர்.

ராம்லீலா பண்டிகை போன்று மேற்கு வங்காளத்தில் அன்னை துர்கை, கொடுங்குணம் கொண்ட எருமைத் தலைக் கொண்ட மகிசாசூரன் போன்ற அரக்கர்களை அழிக்கும் நிகழ்வை, துர்கா பூஜையாகக்  கொண்டாடப்படுகிறது.

2008ல் யுனெஸ்கோ நிறுவனம் ராம்லீலா பண்டிகையை மனிதகுலத்தின் தொன்மையான பண்பாட்டு நிகழ்வாக அறிவித்துள்ளது. 
வரலாற்று புகழ் வாய்ந்த அயோத்தி, வாரணாசி, பிருந்தாவனம், மதுரா, அல்மோரா மற்றும் மதுபனி ஆகிய நகரங்களில் ஆண்டுதோறும் ராம்லீலா பண்டிகை வெகுசிறப்பாகக் கொண்டாடப்படுகிறது.

## வாரணாசியில் ராம்லீலா

விஜயதசமி அன்று ராம்லீலா விழா வண்ணமயமான அலங்காரங்களுடன் ஆரம்பமாகும் போது காசி நாட்டு மன்னர் 
பளபளக்கும் பட்டுப் பீதாம்பரங்களை அணிந்து, ராம் லீலா  ஊர்வலத்துக்குத் தலைமையேற்று யானையில் வலம் வருவார். பின்னர் வாரணாசியின் ராம்நகரில் ஒரு மாத காலம் நடக்கும் *ராம்லீலா* நாடகத்தை துவக்கி வைப்பார்.

துளசிதாசர் எழுதிய ராமாயணமான ராமசரித மானசில் கூறப்பட்டுள்ள ராமபிரானின் கதையை நடித்துக் காட்டும் நாடகமாகும். இராம நாடகம், ராம்நகரில் மாலை நேரத்தில், தொடர்ந்து 31 நாட்களுக்கு நடைபெறும். விழாவின் இறுதிநாளில் இது உச்சகட்டத்தை அடையும். இதன்போது ராமர் வேடமிட்ட கலைஞர்,  ராவணன் வேடமிட்ட கலைஞரை  அம்பெய்து அழிப்பார். 19ம் நூற்றாண்டில், மகாராஜா உதித் நாராயண் சிங் என்பவரே ராம்நகரில் ராம்லீலாவை அரங்கேற்றும் வழக்கத்தை துவக்கினார்.

காசி மன்னரால் நடாத்தப்படும் விழாவைக் காண ஒவ்வொரு வருடமும் இலட்சக்கணக்கான பக்தர்கள் இங்கு வருவர்.

 
## வெளி நாடுகளில்
 
தென்கிழக்கு ஆசிய நாடுகளான கம்போடியா, தாய்லாந்து, இந்தோனேசியாவின் பாலித் தீவு]]களில் கிபி 1000 ஆண்டுக்களுக்கு முன்னரே இராமகாதை நாட்டிய நாடகமாக அரங்கேற்றப்பட்டுவருகிறது. தற்போது மேற்குலக நாடுகளிலும் இராம லீலை வெகு சிறப்பாகக் கொண்டாடப்படுகிறது.

## இதனையும் காண்க
* இராமர்

## மேற்கோள்கள்

### ஆதார நூற்பட்டியல்

* 
* 
*
*
* 
*
*
* 
**Actors, Pilgrims, Kings And Gods: The Ramlila of Ramnagar*, by Anuradha Kapur, Seagull, 2006. .
*"Peasants in the Pacific: A Study of Fiji Indian Rural Society," Adrian C. Mayer, Routledge & Kegan Paul, London, 1973.
*"The Cambridge Guide to Asian Theatre," James R. Brandon, Cambridge University Press, 1997.

## வெளி இணைப்புகள்

* Ramlila at Ramnagar Fort Varanasi-find all info
* Ram leela-Life of lord Ram- IshtaDevata 
*Ramlila - the Traditional Performance of the Ramayana - காணொலி

பகுப்பு:இந்து சமய விழாக்கள்
பகுப்பு:புலப்படாத பண்பாட்டுப் பாரம்பரியங்கள்
2017 லாஸ் வேகஸ் தாக்குதல்

அக்டோபர் 1, 2017-அன்று லாஸ் வேகஸ் நகரத்தில் நடந்த துப்பாக்கிச் சூட்டில் 59-நபர்கள் உயிரிழந்தனர்; 489 பேர் காயமுற்றனர். சுமார் 20,000 நபர்கள் ஜேசன் ஆல்டென் என்பவரின் இசைக்கச்சேரியில் கலந்து கொண்டிருந்த போது ஸ்டீபன் கிரைக் பாடக் என்பவர் துப்பாக்கியால் கூட்டத்தை நோக்கி சுடத்தொடங்கினார்.

இரவு சுமார் 10:08 மணியளவில், துப்பாக்கி சூடு ஆரம்பித்தது அது கூட்டத்தை நோக்கி மாண்டாலாய் பே விடுதியின் 32-வது மாடியில் இருந்து வந்தது. விடுதியில் இருந்து 330 மீட்டர் தூரத்தில், இச்சம்பவம் நடந்தது. ஆரம்பத்தில் பட்டாசு சத்தம் என்று தவறாக புரிந்துகொள்ளப்பட்டது. இத்தாக்குதலில் வெடிச்சத்தத்தை ஆராய்ந்தவர்கள் இது தானியக்க சுடுகலன்கள் என்று அறிவித்தனர். 20-க்கும் மேற்பட்ட ஆயுதங்கள் கைப்பற்றப்பட்டது அதில் பெரும்பாலும் தானியக்க சுடுகலன்களாக இருந்தன. ஆயுதங்கள் மட்டுமின்றி படமெடுக்கும் வசதியுடன் பறக்கும் தானியங்கிகள், தொலைநோக்கி உள்ளிட்டவைகளும் கண்டுபிடிக்கப்பட்டன.

இரவு 11:58 மணியளவில் ஸ்டீபன் பட்டாக் இறந்ததாக காவல்துறை அறிவித்தது. காவல்துறை நுழையும் போதே மாண்டலாய் பே விடுதியின் 32-வது மாடியில் ஸ்டீபன் தற்கொலை செய்துகொண்டார்.

## உயிர்ச்சேதங்கள்

குறைந்தது 59 நபர்கள் கொல்லப்பட்டனர், இதைல் காவல் துறையைச் சார்ந்த ஒருவரும் இரண்டு கனடா நாட்டைச் சார்ந்தவர்களும் அடங்குவர். குறைந்தபட்சம் 527 நபர்கள் காயமடைந்தனர், மருத்துவமனையில் அனுமதிக்கப்பட்ட சிலரும் உயிரழந்தனர்.

ஐக்கிய அமெரிக்க நாடுகளில் நடந்த மிகத்துயரமிக்க தாக்குதல் இதுவே. இதற்கு முன்னர் 2016 ஒர்லாண்டோ தாக்குதலில் 49 நபர்கள் உயிரழந்தனர்.

## குற்றவாளி
இத்துப்பாக்கிச் சூட்டை நிகழ்த்தியது ஸ்டீபன் பட்டாக் (ஏப்ரல்&nbsp;9, 1953 – அக்டோபர்&nbsp;1, 2017), 64 வயதுடைய கலிபோர்னியாவைச் சேர்ந்தவர் எனவும், நெவடா மாகாணத்தில் வசித்தவர் என்பதும் தெரியவந்தது. காவல்துறையினர் 19 ஆயுதங்களை ஸ்டீபன் தங்கியிருந்த அறைகளில் இருந்து கைப்பற்றினர், அதில் சுடுகலன், கைத்துப்பாக்கி, உள்ளிட்டவைகளும் அடங்கும். காவல்துறையின் கூற்றின்படி குற்றவாளி தனி ஒருவனாக இதைச் செய்துள்ளதாகவும், அவனுடைய குறிக்கோள் தெரியவில்லை என்றும் தெரிவித்துள்ளனர். எப்பிஐ வெளியிட்டுள்ள அறிக்கையில் ஸ்டீபன் எந்த ஒரு பன்னாட்டு தீவிரவாத அமைப்பையும் சார்ந்தவரில்லை என்று கூறியுள்ளது.

ஸ்டீபனுக்கு சொந்தமாக கட்டிடங்களும் இருந்துள்ளது. இவருக்கு சொந்தமாக இரு விமானங்களும் இருந்துள்ளது, இவர் ஒரு விமான ஓட்டியாவார்.

இவர் சூதாட்டக்காரர் என காவல்துறையும், அவருடைய சகோதரரும் தெரிவித்துள்ளனர். ஸ்டீபனுடைய தந்தை பெஞ்சமின் ஹோஸ்கின்ஸ் பட்டாக் ஒரு வங்கிக் கொள்ளையர், 1969-ம் ஆண்டு சிறையிலிருந்து தப்பித்த அவர் எப்பிஐயால் 1977-ம் ஆண்டு வரை தேடப்பட்டு வந்தார்.

## குறிப்புகளும் மேற்கோள்களும்

## வெளி இணைப்புகள்
* 

பகுப்பு:அமெரிக்காவில் தீவிரவாதத் தாக்குதல்கள்
பகுப்பு:2017 நிகழ்வுகள்
புவியீர்ப்பு விளக்கு

வலது|thumb
**புவியீர்ப்பு விளக்கு (GravityLight)** என்பது புவியீர்ப்பு விசையைக் கொண்டு இயங்கும் விளக்கு ஆகும். இது டிசிவாட் (Deciwatt) என்ற நிறுவனத்தால் வடிவமைக்கப்பட்டு வளர்ந்துவரும் நாடுகள் அல்லது மூன்றாம் உலக நாடுகளில் மண்ணெய் விளக்குக்கு மாற்றாக பயன்படுத்தப்படுகிறது. இந்த விளக்கு ஆறு அடி உயரத்தில் பொருத்தப்படும். அதோடு சேர்ந்து இழுக்க ஒரு சக்கமும் அதில் கயிறும் கட்டப்படும். இதன் அடியில் இரு பைகள் பொருத்தப்பட்டிருக்கும். இந்தப் பையில் சுமார் 12 கிலோ எடை உள்ள பொருட்களை வைக்க வேண்டும். இதில் சக்கரம் பொருத்தப்பட்டுள்ளதால், அதன் உதவியுடன் எடையை மேலே இழுக்கலாம். எடை மேலே சென்றதும், விளக்கு எரியும். எடை மேலே இருக்கும்வரை சுமார் 30 நிமிடங்கள் விளக்கு தொடர்ந்து எரியும்.

## நிதி மற்றும் அபிவிருத்தி
புவியீர்ப்பு விளக்கு முதன் முதலில் இண்டிகோகோவின் (IndieGoGo) பிரச்சாரத்துடன் 2013 சனவரி 15 இல் $ 399,590 நிதி மூலம் 6219 பயனாளர்களுக்கு வழங்கப்பட்டது.

இரண்டாவது இண்டிகோகோ பிரச்சாரமான புவியீர்ப்பு விளக்குக 2; ஆப்பிரிக்காவில் தொடங்கப்பட்டு 2015 சூலை 18 நிறைவுற்றது.   இதை கென்யாவில் உற்பத்தி செய்வதற்காக மேம்பட்ட வடிவமைப்பைக் கொண்டிருந்தது. 

மார்டின் ரிட்ஃபர்டு மற்றும் ஜிம் ரீவ்ஸ் ஆகியோர் நான்கு ஆண்டுகள் புவியீர்ப்பு விளக்கு திட்டத்தில் பணிபுரிந்தனர்.

## இயக்கம்
இதை பயன்படுத்துவதற்கான செலவு என்பது ஒரு முறை செலவு மட்டும் ஆகும். பின்னர் இதைப் பயன்படுத்த எந்த எரிபொருள் செலவும் இல்லை. உயரத்தில் பொருத்தப்பட்டுள்ள புவியீர்ப்பு விளக்கோடு  சேர்ந்து இழுக்க ஒரு சக்கரத்தையும் கயிறையும் கட்டி, இதன் அடியில் இரு பைகள் பொருத்தப்பட்டிருக்கும்.  இந்தப் பையில் சுமார் 20 பவுண்டுகள் ( 10 கிலோ கிராம்) எடை உள்ள பொருட்களை வைக்க வேண்டும். இதில் சக்கரம் பொருத்தப்பட்டுள்ளதால், அதன் உதவியுடன் எடையை மேலே இழுக்கலாம். எடை மேலே சென்றதும், எடையானது மெதுவாக கீழே இறங்கத் தொடங்கும் இது இறங்க எடுத்துக்கொள்ளும் நேரமான 25 நிமிடம்வரை அதன் சக்கர அமைப்பில் பொருந்தியுள்ள மின்னாக்கியில் உற்பத்தியாகும் மின்சாரத்தின் உதவியுடன் எல்ஈடி விளக்கு எரியும்.  எடை கொஞ்சம் கொஞ்சமாக கீழே இறங்கி வந்ததும் விளக்கு அணைந்துவிடும். எடையை மீண்டும் மேலே இழுத்தால் விளக்கு மேலும் 25 நிமிடங்களுக்கு எரியும்.
## ஊடகங்களில்
டைம் பத்திரிகையானது 2013 ஆம் ஆண்டின் 25 சிறந்த கண்டுபிடிப்புகளில் ஒன்றாக புவியீர்ப்பு விளக்கைக் குறிப்பிட்டுள்ளது.

## மேலும் படிக்க
* ''Innovator: Martin Riddiford's Gravity-Powered Lamp'' 14.March.2013 BusinessWeek

## மேற்கோள்கள்

## வெளி இணைப்புகள்
* GravityLight's Indiegogo campaign
* 
பகுப்பு:விளக்குகள்
கல்யாண் - டோம்பிவிலி

**கல்யாண்-டொம்பிவிலி** என்பது மகாராஷ்டிரா மாநிலத்தின் தானே மாவட்ட தலைமையிடமும், மாநகராட்சியும் ஆகும். இது கல்யாண்-டொம்பிவிலி எனும் இரட்டை நகரங்களைக் கொண்ட மாநகராட்சியால் நிர்வகிக்கப்படுகிறது. 1982 ஆம் ஆண்டில் கல்யாண் மற்றும் டம்பிம்பிளி ஆகிய இரட்டை நகரங்களை நிர்வகிப்பதற்கு அமைக்கப்பட்டது. கல்யாண் 700 ஆண்டுகளுக்கும் மேலான வரலாற்றைக் கொண்டுள்ளது. இது மும்பை பெருநகரப் பகுதியாகும்.

நவீன (ஸ்மார்ட்) நகர திட்டத்திற்கான மகாராஷ்டிரா மாநிலத்தின் ஐந்து நகரங்களை இந்தியா சமீபத்தில் அறிவித்தது. அதில் கல்யாண்-டொம்பிவிலியும்  ஒன்றாகும்.  ஔரங்காபாத், நாசிக், நாக்பூர், மற்றும் தானே ஆகிய நான்கு நகரங்கள் ஆகும்.

## மேற்கோள்

## வெளி இணைப்புகள்
* Kalyan Dombivli Municipal website

பகுப்பு:தானே மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மகாராட்டிரத்திலுள்ள மாநகரங்கள்
பரத முனிவர்

**பரத முனிவர்**  (Bharata Muni) பண்டைய  பரத கண்டத்தின் இசை மற்றும் நாட்டிய சாத்திரமான காந்தர்வ வேதம் எனும் நூலை சமசுகிருத மொழியில் எழுதிய அறிஞர். காந்தர்வ வேதம் 6,000  சுலோகங்களையும், 36 அதிகாரங்களையும் கொண்டது. இவர் கிமு 300 - கிபி 100க்கும் இடையே  வாழ்ந்ததாக கருதப்படுகிறது. பரதநாட்டியம் இவர் பெயரால் அறியப்படுகிறது. அரம்பையர்கள் மற்றும் கந்தவர்கள் பரத முனிவர் இயற்றிய காந்தர்வ வேதம் எனும்  இசை மற்றும் நடனக் கலையில் சிறந்தவர்களாக விளங்கினர் என பண்டைய இந்துக்களின் சாத்திரங்கள் கூறுகிறது.

## இதனையும் காண்க
* காந்தர்வ வேதம்

## மேற்கோள்கள்

* "Revealing the Art of Natyasastra" by Narayanan Chittoor Namboodiripad 

## வெளி இணைப்புகள்
* 

பகுப்பு:சமசுகிருத நூலாசிரியர்கள்
அசிதா

**மரியா அசிதா கிராஸ்ட்டா ** (Maria Ashitha Crasta, 3 அக்டோபர் 1984 இல் பிறந்தவர்) ஒரு இந்திய மாடல் மற்றும் நடிகை ஆவார்.

## பிறப்பும் ,இளமைப்பருவமும்

**மரியா அசிதா கிராஸ்ட்டா **என்ற இயற் பெயர் கொண்ட **அசிதா **மாடல் அழகி மற்றும் நடிகையும் ஆவார். இவர்  லோவிஸ்  மற்றும் ஜெனீஃபர் க்ராஸ்டா தம்பதியரின் மகளாவார் . மும்பையில் பிறந்த இவர் பின்னர் பெங்களூருக்கு குடி பெயர்ந்தார்.

15 வயதில் இருந்து அவர் நடனம் மற்றும் வடிவழகு நிகழ்ச்சிகளில் பிராந்திய மட்டத்தில் பங்குபெற்றார், மேலும் அவரது திறமைக்காக பல பரிசுகளையும்  பெற்றார். - அசிதா  மவுண்ட் கார்மெல் நிர்வாக துறை கல்லூரியில் படித்து  நிர்வாக இயலில்  முதுகலைப் பட்டத்தை பெற்றார்.

## அழகிப்போட்டியில் மேன்மை

பதினாறாம் வயதில் **அசிதா ** தனது முதல் அழகி போட்டியில் வெற்றி பெற்றார். உடனடியாக அவர் பல பிராண்டுகளின் மேம்பாட்டுக்காக வடிவழகு செய்தார் .** 'மிஸ் ப்ளாசம் 1998**' மற்றும் **' மிஸ்  எசோடிகா  1999' ** என்ற இரு அழகிப்போட்டியில் மாநில அளவில்  வென்றார் 
பின்னர்** 'மிஸ் மில்லினியம் - 2000' **பட்டத்தை வென்று , கன்னடத் திரைப்பட உலகில் காலடி எடுத்து வைத்தார்.

## திரை உலக பிரவேசம்

கன்னட படவுலகம் அவ்வளவாக இவருக்கு கை கொடுக்கவில்லை .அதிக பட்சமாக கதாநாயகன் தங்கை வேடமே கிடைத்தது .
ஹார்ட் பீட்ஸ், கிரீன் சிக்னல் ,ஹாட்ஸ் ஆப் இந்தியா ,தவறினா சிறி ,ரோடு ரோமியோ ,ஆகாஷ் ,தேவரு கோட்ட தங்கி  ஆகிய சிவராஜ்குமார், புனித்  ராஜகுமார்படங்களில் நடித்தார்.

## சொந்த வாழ்க்கை

தொழில்முறை வாழ்க்கையில் சின்னத்திரையிலும் தோன்றினார்   ஒரு பெரிய இடைவெளிக்கு   பின் திருமணம் செய்து திரைவாழ்வை விட்டு விலக முடிவு செய்தார் .  **அசிதா ** அக்டோபர் 21 ம் தேதி  தொழிலதிபர்  ஷங்கரை  திருமணம் புரிந்தார் . அசிதாவும் ,சங்கரும் சுமார் எட்டு ஆண்டுகளாக காதலித்து வந்தனர் .இந்த திருமணம் இந்து -கிறிஸ்துவ கலப்பு மணம் ஆகும் .எனவே இவர்கள் திருமணம் இரு மத மரபுகளின் படியும்  நடைபெற்றது .
## மேற்கோள்கள்

பகுப்பு:கன்னடத் திரைப்பட நடிகைகள்
பகுப்பு:1984 பிறப்புகள்
தமிழ் இணைய நூலகம்

**தமிழ் இணைய நூலகம்** அல்லது **தமிழிணைய மின்னூலகம்**அல்லது **மின் நூலகம்**  என்பது தமிழ் இணையக் கல்விக் கழகத்தின் ஒரு பிரிவு ஆகும்.  இங்கு நூல்கள், பருவ வெளியீடுகள் (இதழ்கள், ஆய்விதழ்கள்), சுவடிகள், மற்றும் பண்பாட்டு மரபுரிமை தொடர்புடைய பல்லூடக ஆவணங்கள் கட்டற்ற முறையில் அணுக்கப்படுத்தப்பட்டுள்ளன.

இங்கு நூல் அதன் துணை பகுதிகளாக நாட்டுடைமை நூல், அகராதியியல், பாடநூல் நிறுவனம், அனைத்து நூல்கள் என்றும். இதழ் அதன் துணை பகுதிகளாக ஆய்விதழ், பருவ இதழ், தமிழரசு என்றும். சுவடி அதன் துணை பகுதிகளாக ஓலைச்சுவடி, காகிதச்சுவடி என்றும். பெட்டகம் அதன் துணை பகுதிகளாக ஆசிரியர் வாழ்க்கை குறிப்பு, தொல் பழங்காலம், அகழாய்வு, கல்வெட்டு, வழிபாட்டுத் தலம், சிற்பம், நாணயம், செப்பேடு, வரலாற்றுச் சின்னம், ஓவியம் என்றும் பல பிரிவுகளில் விளக்கப்பட்டு உள்ளன. 

2017 ஒக்ரோபரில் இந்தத் தளத்தில் 8115 நூல்கள், 888 பருவ வெளியீடுகள், 21 சுவடிகள் மற்றும் நூற்றுக்கணக்கான பல்லூடக வளங்கள் உள்ளன.

## வெளி இணைப்புகள்
* tamildigitallibrary.in

பகுப்பு:தமிழ் எண்ணிம நூலகங்கள்
பகுப்பு:தமிழ் எண்ணிம ஆவணகங்கள்
ஸ்ரோரிவேவர்

**ஸ்ரோரிவேவர்** அல்லது **கதைபின்னி** என்பது சிறுவர் கதைகளை வாசிக்க, உருவாக்க, மொழிபெயர்ப்பதற்கான ஒரு பன்மொழித் தளம் ஆகும்.  இதன் உள்ளடக்கம் முற்று முழுதாக கட்டற்ற உரிமத்தில் (Creative Commons Attribution 4.0 Licence International (CC-BY-4.0)) வெளியிடப்படுகின்றது.  இதில் நூறுக்கும் மேற்பட்ட தமிழ் மொழி நூல்களும் உள்ளன.  

இந்தத் தளத்தினை இலாப நோக்கமற்ற பாந்தம் நூல்கள் பதிப்பகம் வெளியிடுகின்றது.  இந்தத் தளத்துக்கு  2017 இக்கான காங்கிரசு நூலகத்தின் அனைத்துலக இலக்கிய விருது வழங்கப்பட்டது.

## மேற்கோள்கள்


## வெளி இணைப்புகள்
*storyweaver.org.in

பகுப்பு:சிறுவர் இலக்கியம்
பகுப்பு:தமிழ் நூல்கள் உள்ள எண்ணிம நூலகங்கள்
பகுப்பு:சிறுவருக்கான தமிழ் நூல்கள்
கருந்தொண்டைச் சில்லை

**கருந்தொண்டைச் சில்லை** (*Black-throated munia*) தென்மேற்கு இந்தியா மற்றும் இலங்கையில் காணப்படும் ஒரு **பசாரிபார்மிசு** வரிசையை சார்ந்த சிற்றினம் ஆகும். இவை தென்மேற்கு இந்தியாவில் கிழக்குத் தொடர்ச்சி மலைகளிலும் இலங்கையிலும் காணப்படுகிறது.

## உடலமைப்பு
கருந்தொண்டைச் சில்லையின் உடல் நீளமானது சுமார் 10 செ. மீ. ஆகும். இதன் தலை, இறக்கைகள், வால் ஆகியன சாக்லெட் பழுப்பு நிறத்திலும், முதுகுப் பகுதி பழுப்பு நிறமாகவும், வால் போர்வை இறகுகள் சற்று வெளுத்துக் காணப்படும். கன்னம், தொண்டை, மார்பு ஆகியன நல்ல பழுப்பாக இருக்க வயிறு வாலடி ஆகியன இளஞ்சிவப்புத் தோய்ந்த பழுப்பாக இருக்கும்.

## காணப்படும் பகுதிகள்
தமிழ்நாட்டில் தென்மேற்கு மலைப் பகுதிகளில் ஆண்டு முழுதும் காணப்படும் இது கோடை காலத்தில் வடக்கே உள்ள நீலகிரி மலைப் பகுதிக்கும் வலசை வருகின்றது. பிற சில்லைகளைப் போல வறண்ட நிலங்களை விரும்பாத இது மலைப் பாங்கான நிலப் பகுதிகளையும் நீர் வளமிக்க பகுதிகளையும் விரும்பித் திரியும்.
thumb|left|''L. k. jerdoni''|''கருந்தொண்டைச் சில்லை''

## உணவு
புல், விதைகள், நெல், களையாக வளர்ந்துள்ள செடிகளின் விதை ஆகியவையே இதன் முக்கிய உணவாக உள்ளது. இதன் பழக்க வழக்கங்கள் பிற சில்லைகளைப் போன்றதே.

## இனப்பெருக்கம்
ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. ஊயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.

## பெயரிடல்
விலங்கியல் அறிஞர் எட்வர்ட் பிரடெரிக் கெலார்ட் நினைவாக இந்த சில்லையின் இருசொற் பெயரீல் 1863-ல்[தாமஸ் சி. ஜெர்டன் என்பவரால் உலோஞ்சுரா கெலார்தி என அழைக்கப்பட்டது.

## மேற்கோள்கள்

பகுப்பு:சில்லைகள்
பகுப்பு:தமிழ்நாட்டில் காணப்படும் பறவைகள்
பகுப்பு:தென்னிந்தியப் பறவைகள்
இராய்னர் வெய்சு

**இராய்னர் வெய்சு** (*Rainer Weiss*, பிறப்பு: செப்டம்பர் 29, 1932) ஒரு அமெரிக்க இயற்பியலாளர் ஆவார். இவர் ஈர்ப்பு விசை சார்ந்த இயற்பியல் மற்றும் வானியற்பியலில் இவரது பங்களிப்பிற்காக நன்கறியப்பட்டவர். இவர் எமெரிடசில் உள்ள மாசாச்சூசெட்சு தொழில்நுட்பக் கழகத்தில் இயற்பியல் துறை பேராசிரியராக உள்ளார். லைகோ (LIGO) எனும் அடிப்படைச் செயல்பாட்டில் பயன்படும் சீரொளி குறுக்கீட்டுமானிையக் கண்டுபிடித்தமைக்காக சிறப்பு பெற்றவர் ஆவார். இராய்னர் வெய்சு கோபெ செயற்கைமதி (COBE) அறிவியல் பணிக்குழுவின் தலைவராக உள்ளார்.

2017 ஆம் ஆண்டிற்கான இயற்பியலுக்கான நோபல் பரிசினை கிப் எஸ். தோர்ன் மற்றும் பேரி சி. பேரிஷ் ஆகியோருடன் இணைந்து பகிர்ந்து கொள்கிறார். சீரொளி குறுக்கீட்டுமானியின் கண்டுபிடிப்பு மற்றும் ஈர்ப்பு சக்தியின் அலைகளை இக்கருவியின் வாயிலாக உற்றுநோக்கிக் கண்டறிந்த தீர்மானிக்கத்தகுந்த பங்களிப்புகளுக்காக இவர்களுக்கு நடப்பு ஆண்டில் நோபல் பரிசு வழங்கப்பட்டுள்ளது.

## லைகோ
அணுவின் அளவில் பத்து இலட்சத்தில் ஒரு பங்கு மட்டுமே உள்ள நுண்ணிய ஈர்ப்பு அைலகைள இனம் காண கடந்த 50 ஆண்டுகளாக அறிவியலாளர்கள் முயன்று வருகின்றனர். எனினும், இராய்னர் வெய்சு, கிப் எஸ். தோர்ன் மற்றும் பேரி சி. பேரிஷ் ஆகியோர் புதுமையான முறையில் ஈர்ப்பு அைலகைள இனம் காணும் கருவிையக் கொண்டு கடந்த இரண்டு வருடத்துக்குள் நான்கு முறை ஈர்ப்பு அலைகளை இனம் கண்டுள்ளனர்.  பெரும் கருந்துைளகள் அல்லது நியூட்ரான் விண்மீன்கள் வேகவேகமாகச் சுழன்றுகொண்டு ஒன்றை ஒன்று மோதிக்கொள்ளும் போது ஏற்படும் ஈர்ப்பு அலைகளை நுட்பமான கருவிகளால் உணர முடியும். ஈர்ப்பு அலை ஏற்படுத்தும் சுருக்கமானது மிக மிக நுணுக்கமானது. பூமிக்கும், சூரியனுக்கும் இடையே உள்ள தொலைவை ஒரு அணு அளவு நுட்பமாக அளவிடுவது போன்றது இது. இந்த நுணுக்கமான வேறுபாட்டை சீரொளி குறுக்கீட்டுமானி மூலமாக (Laser Interferometer) சீரொளி குறுக்கீட்டுமானி ஈர்ப்பலை நோக்குக்கூடத்தில் (லைகோ) ( LIGO - Laser Interferometer Gravitational-wave Observatory) வைத்து உற்றுநோக்கிக் கண்டறிந்தமைக்காகத்தான் மேற்காண் மூவருக்கும் 2017 ஆம் ஆண்டின் நோபல் பரிசு அறிவிக்கப்பட்டுள்ளது.
## இளமைக்கால வாழ்க்கை மற்றும் கல்வி
இராய்னர் 1932 ஆம் ஆண்டு செப்டம்பர் 29 ஆம் நாள் செருமனியில் உள்ள பெர்லின் நகரில் பிறந்தார். இராய்னர் வெய்சின் தாயார் கிறித்தவரும் நடிகரும் ஆவார். இராய்னர் வெய்சின் தந்தையார், ஒரு மருத்துவரும், நரம்பியல் நிபுணரும், உளப்பகுப்பாய்வாளரும் ஆவார். இவர் அஸ்கனாசு யூதராகவும், ஜெர்மானிய பொதுவுடமைக் கட்சியின் உறுப்பிராகவும் இருந்ததால் ஜெர்மனியை விட்டு வெளியே துரத்தப்பட்டார். அந்தக் குடும்பம் முதலில் ப்ராக் நகருக்குச் சென்றது. ஆனால், 1938 ஆம் ஆண்டில் ஏற்பட்ட மியூனிச் ஒப்பந்தப்படி ஜெர்மனி செக்கோஸ்லாவாகியாவை ஆக்கிரமித்த பிறகு, அங்கிருந்து வெளியேறினர். ஸ்டிக்ஸ் குடும்பத்தைச் சேர்ந்த லூயிஸ் அவர்கள் அமெரிக்காவில் நுழைவதற்கு விசாக்களைப் பெற அவர்களுக்கு உதவினார். இராய்னர் வெய்சு தனது இளமைப்பருவத்தை நியூயார்க் நகரத்தில் கழித்தார். அங்கு அவர் கொலம்பியா இலக்கணப் பள்ளியில் படித்தார். பின்னர் இவர் மாசாச்சூசெட்சு தொழில்நுட்பக் கழகத்தில் சேர்ந்தார்.

## மேற்கோள்கள்

பகுப்பு:1932 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:அமெரிக்க இயற்பியலாளர்கள்
பகுப்பு:வாழும் மக்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ஆரஞ்சு வரியன்

வரியன்கள், சிறகன்கள், வசீகரன்கள் யாவும் (நிம்பாலிடே) ***Nymphalidae*** குடும்பத்தை சார்ந்தது ஆகும். இதில் ஒரு அழகிய வண்ணதுப்பூச்சி **ஆரஞ்சு வரியன்**.

## பெயர்கள்
தமிழில்: **ஆரஞ்சு வரியன்**

ஆங்கிலப்பெயர்: **	Striped Tiger **
 
அறிவியல் பெயர்: ***Danaus genutia***

## உடலமைப்பு

72 மி.மீ முதல் 100 மி.மீ வரை இருக்கும்,
ஆரஞ்சு நிற இறகுகளில் கருப்பு கலந்த பழுப்பு நிறக் வரிகளுடன் காணப்படும். இறகுளின் ஓரத்திலும் கீழ்ப் பகுதிகளிலும் வெள்ளைப் பட்டைகள் காணப்படும். தரையை ஒட்டி மெதுவாகப் பறக்கும் திறன் கொண்டது. ஆண்டு முழுவதும் காணப்படும் ஆரஞ்சு வரியன்களை அனைத்து இடங்களிலும் காணலாம். பார்ப்பதற்கு வெந்தய வரியனை போன்று காணப்பட்டாலும் சிறு மாற்றங்களை காணலாம். இவற்றில் தெளிவான கருப்பு நரம்புகள் காணப்படும்.

### வாழ்க்கை சுழற்சி
இந்த பட்டாம்பூச்சி தனித்த முட்டைகளை இதற்கு உணவாகும் அஸ்லிபிலடாசிய குடும்பத் தாவரத்தின் இலையின் அடிப்பகுதியில் இடுகின்றது. இதனுடைய இளம் உயிரி கருப்பு நிறத்தில் ஊத கலந்த மஞ்சள் நிறப் புள்ளி மற்றும் கோடுகளுடன் காணப்படும். இதற்கு மூன்று இணை உணர்கொம்புகள் காணப்படும். முட்டையிலிருந்து வெளிவந்தவுடன், இந்த இளம் உயிரி முட்டை ஓட்டினை உண்ணும். பின்னர் இலையினை உண்ண ஆரம்பிக்கும். கிரைசாலிஸ் எனப்படும் கூட்டுப்புழுவானது பசுமை நிறத்தில் தங்க மஞ்சள் நிறப் புள்ளிகளுடன் காணப்படும்.

## புழுக்களுக்கு உணவாகும் தாவரங்கள்
#இரத்த எருக்கு
#பஞ்சுகொடி

## வெளி இணைப்புகள்
*Sri Lanka Wild Information Database 

## படங்கள்

## Gallery

Stripedtiger egg sec.jpg|முட்டை
Stripedtiger cat sec.jpg|கம்பளிப்பூச்சி
Stripedtiger pupa sec.jpg| கூட்டுப் புழு
2015-12-18 Danaus genutia（スミグロカバマダラ）Pemuchi-Beach, Hateruma, Okinawa 波照間島ぺムチ浜 DSCF3548☆彡.jpg|Hateruma(யப்பான்)


## மேற்கோள்கள்

பகுப்பு:பூச்சிகள்
பகுப்பு:பட்டாம்பூச்சிகள்
பகுப்பு:கணுக்காலிகள்
பகுப்பு:முதுகெலும்பிலிகள்
சுவிஸ் இராணுவக் கத்தி

thumb|கத்தி சங்கிலி மற்றும் பெல்ட் கிளிப் ஆகியவைக்  கொண்ட விக்டோரினோக்ஸ்  "ஹண்ட்ஸ்மேன்" ஸ்விஸ் இராணுவக் கத்தி.
thumb|வெங்கர் சுவிஸ் இராணுவக் கத்தி.
**சுவிஸ் இராணுவக் கத்தி** (**Swiss Army knife**)  என்பது ஒரு பையடக்க கத்தி அல்லது பலகருவிச் சேர்க்கை ஆகும். இதை விக்டோரினாக்ஸ் ஏஜி (மற்றும் 2005 வரை  வெங்கர் எஸ்.ஏ-யும் ) தயாரித்தது.   "சுவிஸ் இராணுவக் கத்தி" என்ற பெயரானது இரண்டாம் உலகப் போருக்குப் பின்னர் அமெரிக்க படையினரால் உருவாக்கப்பட்டது, அவர்களால் அதன் ஜெர்மன் பெயரான "Offiziersmesser", என்ற பெயரை உச்சரிப்பதில் ஏற்பட்ட சிரமத்தால் அப்பெயரைக் கொண்டு அழைத்தனர்.

இந்த சுவிஸ் இராணுவக் கத்தியானது  மடித்து வைக்கப்படும் கத்தி என்பதோடு திருப்புளி, சிறிய பிளேடு, நக வெட்டி, தகரவெட்டி சிறிய ரம்பம், கத்திரிக்கோல் போன்ற பலவற்றை உள்ளடக்கியது. இந்த கருவி இணைப்புகள் கைப்பிடியின் மையத்தில் உள்ள மையப் புள்ளியின் மூலம் இயக்கப்படுகின்றன. இதன் அசல் வடிவத்தின் பிடி சிவப்பு வண்ணத்தில் இருக்கும். அதில் ஒரு சிலுவை காணப்படும். சிவப்பு வண்ணப் பின்னணியில் காணப்படும் வெள்ளைச் சிலுவைதான் சுவிட்சர்லாந்தின் கொடியின் வடிவமும்.

சுவிட்சர்லாந்தில் உள்ள இபாக் பகுதியில் 1891 ஆம் ஆண்டு சுவிஸ் இராணுவக் கத்தி முதன் முதலில் உற்பத்தி செய்யப்பட்டது.   கார்ல் எல்செனர், பின்னர் விக்டோரினாக்கஸ் என அழைக்கப்பட்ட நிறுவனம், பழைய ஜெர்மன் உற்பத்தியாளரிடம் இருந்து, 1890 வடிவ ஸ்விஸ் இராணுவக் கத்தியைத் தயாரிக்க ஒப்பந்தத்தைப் பெற்றனர். 1893 ஆம் ஆண்டில் சுவிஸ் கருவி நிறுவனமான பால் போச்சட் & சே, பின்னர் வெங்கர் என அழைக்கப்பட்ட உற்பத்தி நிறுவனம், 1890 வடிவ இராணுவக் கத்திகளை தயாரிப்பதற்காக சுவிஸ் இராணுவத்திலிருந்து முதல் ஒப்பந்தத்தை பெற்றது; இரு நிறுவனங்களும் 1908 ஆம் ஆண்டில் இருந்து கத்திகளை தயாரித்து வழங்குவதற்கான ஒப்பந்தத்தை இரு நிறுவனங்களும் பிரித்து, விக்டோரினாக்ஸ் 2005 இல் வெங்கர் வாங்கியது வரை பெற்றுவந்தன. இந்தக் கத்தியானது சுவிச்சர்லாந்தின் ஒரு கலாச்சார சின்னமாகவும், கத்தி வடிவமைப்பு மற்றும் அதன் பல்திசையியக்கத்திறம்  உலக அங்கீகாரத்தைப் பெற  வழிவகுத்தது.

## குறிப்புகளும் மேற்கோள்களும்

## வெளி இணைப்புகள்
* Victorinox manufacturer's website
* Wenger manufacturer's website
* SAKWiki
பகுப்பு:எந்திரவேலைக் கைக்கருவிகள்
பகுப்பு:கத்திகள்
பகுப்பு:சுவிட்சர்லாந்து
குரங்கின் தாமி பதிப்புரிமைச் சிக்கல்

thumb|சிக்கலில் உள்ள குரங்கு தாமிப் படங்களில் ஒன்று.
**குரங்கின் தாமி பதிப்புரிமைச் சிக்கல்** (**monkey selfie copyright dispute)** என்பது   பிரித்தானிய இயற்கை ஒளிப்படக் கலைஞர் டேவிட் ஸ்லேட்டருக்குச் சொந்தமான உபகரணங்களைப் பயன்படுத்தி ஒரு குரங்கு எடுத்த தாமிப் படங்களின் பதிப்புரிமைச் சிக்கல் நிலையைக் குறித்த  தொடர்ச்சியான பிரச்சினையைக் குறிக்கும். இச்சிக்கல் குறித்த வழக்கில்  விக்கிமீடியா பொதுவகம் மற்றும்  விலங்குகளை நன்முறையில் நடத்த விழைகின்ற மக்கள் (பீட்டா) ஆகிய அமைப்புகள் அந்த குரங்குக்கு பதிப்புரிமை வழங்க வேண்டும் என்று வாதிட்டன.

ஸ்லேட்டர் தனக்கே பதிப்புரிமை கோரல் இருப்பதாக வாதிட்டார். தான் இந்தோனேசியாவுக்குப் பயணம் செய்து, காட்டு மகாக் குரங்கு குழுவிடம் தன் "ஒளிப்படமி" உபகரணங்களைக் கொண்டு அவை தாமி படத்தை எடுக்கும்படி செய்ததாக வாதிட்டார். விக்கிமீடியா அறக்கட்டளையின் 2014 ஆம் ஆண்டு விக்கிமீடியா காமன்ஸ் பட நூலகத்திலிருந்து படங்களை அகற்ற இயலாது என்றும்  காரணம், ஒரு ஒளிப்படம் எடுப்பவர் அதற்கான ஒளி, தேவைப்படும் கோணம் போன்றவற்றை எல்லாம் யோசிப்பார். இதெல்லாம் சேர்ந்துதான் ஒரு ஒளிப்படத்துக்கு ஒருவர் காப்புரிமை கோர முடியும். மனிதர் அல்லாத படைப்பாளர் ( சட்டபூர்வ நபர் அல்ல) பதிப்புரிமை வைத்திருக்க முடியாது, இதனால் படங்களை பொது களத்தில் இருந்து அகற்ற இயலாது என வாதிட்டது.  2014 திசம்பரில், ஐக்கிய மாகாண காப்புரிமை அலுவலகம் மனிதர் அல்லாமல் ஒரு குரங்கு மூலம் எடுக்கப்பட்ட ஒளிப்படத்துக்கு பதிப்புரிமை கிடையாது என்று கூறியது. அமெரிக்காவிலும், இங்கிலாந்திலும் உள்ள பல சட்ட வல்லுநர்கள் எவ்வாறாயினும், எடுக்கப்பட்ட படங்களுக்கு வழிவகுத்த அதன் செயல்முறைகளில் ஸ்லேட்டரின் பங்கு குறிப்பிடத்தக்கதாக உள்ளதால், இவை பதிப்புரிமை கோருவதற்கு போதுமானதாக இருக்கலாம் என்று வாதிட்டனர். இந்த வாத பிரதிவாதங்களுக்குப் பிறகு  நீதிமன்றம் ஒரு முடிவுக்கு வந்தது.

2016 ஆம் ஆண்டில் அளிப்பட்ட தீர்பில், ஒரு குரங்குக்கு படங்களுக்கான பதிப்புரிமையை அளிக்க முடியாது என்று தீர்ப்பளித்தது. இதை எதிர்த்து பீட்டாவினால் மேல் முறையீடு செய்யப்பட்டது, 2017 செப்டம்பரில், அனைத்து தரப்பினரும் ஒரு தீர்வுக்கு உடன்பட்டனர் இதன்படி நீதிமன்றம், தாமி ஒளிப்படம் எடுக்கப்பட்ட ஒளிப்படமிக்குச் சொந்தக்காரரான டேவிட் ஸ்லேட்டர், ஒளிப்படம் வழியாக வரும் வருமானத்தில் 25% பணத்தை இந்தோனேசியாவில் உள்ள கொண்டை வால் குரங்குகளைக் காப்பாற்ற அளிக்க வேண்டும் என்று கூறியது.
## இவற்றையும் காண்க
* விலங்கு நெறியியல்
* விலங்குகளால் உருவாக்கப்பட்ட கலைகள்
* விலங்குரிமை

## மேற்கோள்கள்

## வெளியிணைப்புகள்

* *Naruto v. Slater, et al.,* no. 16-15469 (9th Cir. 12 July 2017). Oral argument. (audio;video)
* *Naruto v. Slater, et al.,* no. 16-15469 (9th Cir. 23 April 2018). (opinion of the court).
*Jiang, Jialei (August 2019). "What Monkeys Teach Us About Authorship: Toward a Distributed Agency in Digital Composing Practices." *Kairos.* Retrieved 5 March 2020. (Commentary).
* Conn Ó Muíneacháin, "‘Monkey Selfie’ Photographer David Slater on his Fight with Wikipedia (audio)", www.technology.ie/ August 14, 2014. —Audio file.

பகுப்பு:பதிப்புரிமை
பகுப்பு:விலங்குரிமை
பகுப்பு:ஒளிப்படக்கலை
பகுப்பு:விலங்குரிமைப் போராட்டங்கள்
பி. தாணுலிங்க நாடார்

**பி. தாணுலிங்க நாடார்** (*P. Thanulinga Nadar*, 17 பெப்ரவரி 1915 – 3 அக்டோபர் 1988), இந்திய அரசியல்வாதியும், கன்னியாகுமரி விடுதலைப் போராட்ட வீரரும், இந்திய நாடாளுமன்ற மக்களவை உறுப்பினரும் மாநிலங்களவை உறுப்பினரும், இந்து முன்னணியின் தமிழகத் தலைவராகவும் இருந்தவர்.
 
## இளமை
தாணுலிங்கம், 17 பெப்ரவரி 1915இல் எம். பராமார்த்த லிங்கம் என்பவருக்கு திருவிதாங்கூர் சமஸ்தானத்தின்  திருவனந்தபுரம் மாவட்டத்தின் தற்கால அகத்தீஸ்வரம் வட்டம், பொற்றையடி கிராமத்தில் பிறந்தவர். 
இளங்கலை பட்டப்படிப்பு மற்றும் சட்டப் படிப்பை முடித்த தாணுலிங்கம் காங்கிரசால் ஈர்க்கப்பட்டு, திருவாங்கூர் தமிழ்நாடு காங்கிரசு கட்சியில் இணைந்து தீவிர அரசியலில் ஈடுபட்டார். பின்னர் காமராசரால் ஈர்க்கப்பட்டு, 1956இல் இந்திய தேசிய காங்கிரசு கட்சியில் இணைந்தார்.

## அரசியல்
இளமையில் இந்திய விடுதலைப் போராட்டத்தில் பங்கு கொண்டார்.  திருவாங்கூர் தமிழ்நாடு காங்கிரசு கட்சியில் இணைந்து, குமரி விடுதலைப் போராட்டத்தில் பங்குகொண்டார்.

தாணுலிங்க நாடார், அகஸ்தீஸ்வரம் சட்டமன்றத் தொகுதிகளிலிருந்து, 1948, 1951 மற்றும் 1954ஆம் ஆண்டுகளில் திருவிதாங்கூர் சட்டமன்ற உறுப்பினராகத் தேர்ந்தேடுக்கப்பட்டார்.
 
1957இல் நடைபெற்ற பொதுத் தேர்தலில், இந்திய தேசிய காங்கிரசு கட்சியின் சார்பாக, தாணுலிங்க நாடார், நாகர்கோவில் மக்களவைத் தொகுதியிலிருந்து, மக்களவை உறுப்பினராகத் தேர்ந்தெடுக்கப்பட்டார்.

தாணுலிங்க நாடார், 9 சூலை 1964 முதல் 2 ஏப்ரல் 1968 முடிய இந்திய நாடாளுமன்ற மாநிலங்களவை உறுப்பினராகப் பணியாற்றியவர்.

## இந்து முன்னணி தலைவராக
தாணுலிங்க நாடார், 16 மார்ச்சு 1982இல் இந்துத்துவா இயக்கமான இந்து முன்னணியின் தமிழகத் தலைவராக, தமது 73வது அகவை வரை பணியாற்றியவர். மண்டைக்காடு கலவரத்தின் போது தாணுலிங்க நாடார் 17 பெப்ரவரி 1983இல் கைது செய்யப்பட்டார்.

## குடும்பம்
தாணுலிங்க நாடார், இளம் வயதில் மணந்த நட்சத்திரம்மாளின் மறைவிற்குப் பின் இராமநாயகம் அம்மாளை மணந்தார். இவருக்கு இரண்டு மகன்களும், மூன்று மகள்களும் பிறந்தனர்.

## மேற்கோள்கள்

## வெளி இணைப்புகள்
* தாணுலிங்க நாடார் நூற்றாண்டு விழா
*அமரர் தாணுலிங்க நாடார் சொன்ன கதைகள்
*[ https://hindumunnani.org.in/news/?p=705 தாணுலிங்க நாடார்
* தாணுலிங்க நாடார் நூற்றாண்டு விழா
*தாணுலிங்க நாடார் – கே. டி. கோசல்ராம்  நூற்றாண்டு விழா

பகுப்பு:1915 பிறப்புகள்
பகுப்பு:1988 இறப்புகள்
பகுப்பு:இந்திய அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:நாடாளுமன்ற இந்திய தேசிய காங்கிரசு உறுப்பினர்கள்
வெண்முதுகுச் சில்லை

**வெண்முதுகுச் சில்லை** (*White-rumped munia*) என்பது தென்இந்தியாவில் காணப்படும் கிளை அல்லது கொம்பினைப் பற்றிக்கொண்டு அமர்வதற்கேற்ற கால்களையுடைய பறவைகள் குடும்பத்தை சார்ந்த சிற்றினமாகும். தென்இந்தியாவில் அவை நான்கு துணை குடும்பங்களாக காணப்படுகிறது. அவற்றில் இது பசேரிடே குடும்பத்தை சார்ந்தது ஆகும்.

## பெயர்கள்
தமிழில் :**வெண்முதுகுச் சில்லை**
ஆங்கிலப்பெயர் :**White - rumped Munia**
விலங்கியல் பெயர் : *இலாஞ்சுரா சிடிரையேட்டா* (***Lonchura striata***) 

## உடலமைப்பு

இதன் உடல் நீளம் சுமார் 10 செ. மீ. ஆகும். பருத்த கூரிய நீல நிற அலகு கொண்டது. இதன் உடலின் மேற்பகுதி பழுப்பாக வெள்ளைப் பிட்டத்துடன் காணப்படும். தொண்டையும் மார்பும் கரும் பழுப்பாகவும் வயிறு வெண்மையாகவும் இருக்கும்.	

## காணப்படும் பகுதிகள்
தமிழ்நாடெங்கும் பரவலாக சமவெளிகளிலும் மலைகளிலும் சுமார் 8 முதல் 15 வரையான குழுவாகப் காணப்படும்.

## உணவு

பயிர்கள் விளைந்து நிற்கும். விளைநிலங்களில் தானியங்களைத் தின்று கேடு செய்யும் மண்பாதைகளிலும் அறுவடை முடிந்த வயல்களிலும் தாவித் திரிந்து இரைதேடும். மென் குரலில் கத்தும் இது இரவில் புள்ளிச் சில்லை. தூக்கணாங்குருவி ஆகியவற்றோடு கூட கரும்புக்காடு, லாண்டானா புதர் ஆகியவற்றில் அடையும்.
	

## இனப்பெருக்கம்
ஜூலை முதல் டிசம்பர் வரை மூங்கில் இலை புல்லின் அகன்ற இலை ஆகியன கொண்டு பந்து வடிவிலான கூட்டினை அமைக்கும். கூட்டினுள் மெத்தென்று ஆக்க வைக்கப்பட்ட புல்லின் பூவோடுகூடிய இனுக்குகள் நுழைவாயிலுக்கு வெளியே குழல் அமைப்பில் நீட்டிக் கொண்டிருக்கும். சிறுமரங்களின் வெளிப்பட நீண்டிருக்கும் கிளைகளிடையே தரையிலிருந்து 4மீ. உயரத்துக்கு உள்ளாக இதன் கூடு அமைந்திருக்கும் 3 முதல் 8 வரை முட்டைகள் இடும்.
.

## வெளி இணைப்புகள்
* Species factsheet  - BirdLife International

## மேற்கோள்கள்

பகுப்பு:சில்லைகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கூப்பரின் புறாவடி

**கூப்பரின் புறாவடி** வட அமெரிக்காவில் காணப்படும் ஓர் நடுத்தர அளவு பருந்து வகைக் கொன்றுண்ணிப் பறவையாகும். இதன் பரம்பல் தென்கனடாவிலிருந்து வட மெக்சிகோ வரை. கொன்றுண்ணிப் பறவைகளில் பொதுவாகக் காணப்படுவது போல இப்பருந்து வகையிலும் ஆணை விட பெண் உருவத்தில் பெரியதாய் இருக்கிறது. மிசிசிப்பி ஆற்றுக்குக் கிழக்கே காணப்படும் புறாவடி மேற்கே காணப்படும் பறவைகளை விட அளவில் பெரியவை. சில சமயங்களில் அவை இரண்டையும் தனித்தனி உள்ளினமாக சிலர் கருதினாலும் அவற்றின் உருவ அளவைத் தவிர வேறு எந்த வேறுபாடும் இல்லாததால் இப்பறவைக்கு உள்ளினங்கள் எதுவும் இல்லை. இதனை கோழிப் பருந்து, பெரிய புறாப் பருந்து போன்று பல்வேறு பெயர்களால் மக்கள் அழைக்கிறார்கள்.

## பெயர்விளக்கம்
சார்லசு லுசியான் போனார்பாட்டே,  வில்லியம் கூப்பரின் நினைவாக இதற்கு ஆங்கிலத்தில் (Cooper's hawk, Accipiter cooperii)  எனப் பெயரிட்டார். இதன் முக்கிய இரை புறாக்கள் என்பதாலும், வட அமெரிக்காவின் தென்னகத்தில் வாழும் மக்கள் அதனை (Great Pigeon Hawk) என்றழைப்பதாலும், இதனைத் தமிழ்மரபின் படி கூப்பரின் புறாவடி என்றழைக்கலாம்.

## தோற்றமும் உடலமைப்பும்
கூப்பரின் புறாவடி காக்கையின் அளவை ஒத்த ஓர் பருந்து. நீண்ட குறுகிய வாலையும், தன் உடலுக்கு சற்றே பெரிய தலையையும் உடையது. ஆண் புறாவடி 35 முதல் 46 செமீ நீளமும் 220 முதல் 440 கிராம் எடையுமுடையது. ஆணைவிட சற்றே பெரியதான பெண் புறாவடி 42 முதல் 50 செமீ நீளமும், 330 முதல் 700 கிராம் எடையுமுடையது. கிழக்கில் காணப்படும் புறாவடிகள் மேற்கில் காணப்படும் பறவைகளைவிட சற்றே உருவத்தில் பெரியவை. அதன் இறக்கைகளின் நீளம் 42 முதல் 50 செமீ இருக்கும். இரு பாலும் ஒரே தோற்றமுடையது. 

## பரம்பல்
இது தென்கனடாவிலிருந்து வட மெக்சிகோ வரை வட அமெரிக்கா முழுவதும் காணப்படுகிறது. மெக்சிகோ வளைகுடாவை ஒட்டிய இடங்களிலும், தென் புளோரிடாவிலும் தென் டெக்சசிலும் தென்மேற்கு அரிசோனாவிலும் மட்டும் காணப்படுவதில்லை. தென் கனடாவிலும் புது இங்கிலாந்திலும் இனப்பெருக்கம் செய்யும் புறாவடிகள் குளிர்காலங்களில் வட அமெரிக்காவிற்கும், நடு அமெரிக்காவிற்கு தெற்கே உள்ள மெக்சிகோவிற்கும் வலசை போகின்றன. மற்ற இடங்களில் இருக்கும் பறவைகள் வலசை போவதில்லை.

## படங்கள்

Cooper's hawk immature.jpg|இளம்பருவப்பறவை
Cooper's Hawk with kill.jpg|இரையுடன் கூப்பரின் புறாவடி
Cooper's Hawk in California.jpg|வளர்ந்த பறவை


## உசாத்துணை
* 
* 

## மேற்கோள்

பகுப்பு:வட அமெரிக்க பறவைகள்